stanford-oval/wikipedia huggingface dataset:
שפות שמיות צפון-מערביות
התפתחות היסטורית

פרק הזמן לפיצול השמית הצפון־מערבי מהפרוטו־שמית או מקבוצות שמיות אחרות אינו בטוח. העדות הראשונה של שפה שמית צפון־מערבית היא של אוגריתית מהמאה ה־14 לפני הספירה.
בראשית האלף הראשון התפשטה השפה הפיניקית ברחבי הים התיכון על ידי מתיישבים פיניקים, בעיקר לקרתגו בתוניסיה של ימינו. לאלפבית הפיניקי יש חשיבות מהותית בהיסטוריה האנושית כמקור וכאב הקדמון של האלף־בית היווני, האלף־בית הלטיני, הכתב העברי, הסורי והערבי, רונות גרמאניות, ובסופו של דבר קירילי.
עד המאה השישית לפני הספירה, השימוש בארמית התפשט ברחבי האזור השמי הצפון־מערבי, מה שהוביל בעיקר לשפות שמיות צפון־מערביות אחרות להכחדה. היהודים הקדומים אימצו ארמית לשימוש יומיומי, וחלקים מהתנ"ך כתובים בה. אולם העברית נשמרה כשפה ליטורגית יהודית ושפת לימוד, וקמה לתחייה במאה ה־19 עם עיבודים מודרניים, והפכה לשפה העברית המודרנית של מדינת ישראל.
לאחר הכיבושים המוסלמים של המאה השביעית, החלה הערבית להחליף בהדרגה את הארמית בכל האזור. הארמית שורדת כיום כשפה הליטורגית של הכנסייה הנוצרית הסורית, ומדוברת בניבים מודרניים על ידי אוכלוסיות קטנות הנמצאות בסכנת הכחדה הפזורות ברחבי המזרח התיכון. יש גם מצע ארמי בערבית לבנטינית.
שינויי צלילים
מבחינה פונולוגית, אוגריתית איבדה את הצליל ṣ́, והחליפה אותו ב־ṣ (אותה תזוזה התרחשה בכנענית ובאכדית). אותו צליל הפך ל־ʕ/ בארמית (אם כי בארמית קדומה הוא נכתב באות ק'). דוגמה לשינוי קול זה ניתן לראות במילה ארץ: אוגריתית / ʔarṣ /, פיניקית / ʔarṣ /, עברית /ʔereṣ/ וארמית /ʔarʕaː/.
מעבר התנועת מ־/aː/ ל־ /oː/ (המעתק הכנעני) מבדיל את הכנענית מהאוגריתית.[דרוש מקור: כרונולוגיה...][מפני ש...] כמו כן, בקבוצה הכנענית, סדרות החיכוכים הבין־דנטליים השמיים הופכות לסיביים: /ð/, /θ/ ו־/θ̣/ הפכו ל־/z/,/ ʃ/ ו־/sˤ/
בהתאמה. ניתן לראות את ההשפעה של שינוי צליל זה על ידי השוואה בין המילים הבאות:
| שינוי | אוגריתית | ארמית | עברית |
| --- | --- | --- | --- |
| /ð/→/z/ | דֿהב | דהב | זהב |
| /θ/→/ʃ/ | תֿלתֿ | תלת | שלוש |
| /θ̣/→/sˤ/ | טֿביא | טביא | צבי |
השפות השמיות הצפון־מערביות הן: שַמאַלית, ארמית, אמורית, אוגריתית (שלפי חלק מהחוקרים מהווה ניב כנעני) וכנענית (עברית, מואבית, אדומית, עמונית ופיניקית).
ראו גם

שפות כנעניות
ארמית
רשימת כתובות כנעניות וארמיות
שפות שמיות
שפות שמיות דרומיות
שפות שמיות מזרחיות
שפות שמיות מערביות (הצעה)
שפות שמיות מרכזיות
הערות שוליים

↑  Michael P. Streck, Das amurritische Onomastikon der altbabylonischen Zeit. Band 1: Die Amurriter, die onomastische Forschung, Orthographie und Phonologie, Nominalmorphologie, Ugarit-Verlag, 2000, עמ' 22
↑  Andrew George, Manfred Krebernik, Two Remarkable Vocabularies: Amorite-Akkadian Bilinguals!, Revue d'assyriologie et d'archéologie orientale 116, 2022, עמ' 113–166
| --- | --- |
בקרת זהויות :  NLI: 987007531623205171  GND: 4120290-9  LCCN: sh85119966  LNB: 000174264
ארתור סגל (אמן)

| --- | --- |

 לידה:  13 ביולי 1875 יאשי, הרגאט 
 פטירה:  23 ביוני 1944 (בגיל 68) לונדון, הממלכה המאוחדת 
 מקום לימודים:  אקדמיה ז'וליאן 
 צאצאים:  Walter Segal 
 
ארתור סגל (באנגלית: Arthur Segal;‏ 23 ביולי 1875 – 23 ביוני 1944) היה אמן וסופר רומני, חי בגרמניה ובאנגליה.
ביוגרפיה > ראשית חייו

סגל נולד להורים יהודים ביאשי ברומניה ולמד באקדמיה בברלין משנת 1892. הוא למד אצל שמיד-רוטה והולזל במינכן בשנת 1896, ומאוחר יותר למד בפריז ובאיטליה בראשית שנות העשרים.
ביוגרפיה > קריירה

לאחר לימודיו בפריז ובאיטליה, עבר בסופו של דבר לברלין בשנת 1904 שם הציג את עבודתו עם Die Brucke "(הגשר)" ו- Der Blaue Reiter, ("הפרש הכחול"), שתי קבוצות אמנים גרמניות מובילות. בשנת 1910 הוא הקים את ה"זצסיון הברלינאי החדש"- Neue Sezession, קבוצת אמנים שעבודתם נדחתה.
עם פרוץ המלחמה בשנת 1914 עבר לאסקונה, שווייץ עם משפחתו, ונשאר שם עד 1920. במהלך המלחמה הפכה שווייץ למפלט עבור אמנים רבים כמו סגל, ובעודו שם הציג חלק מעבודותיו עם ארפ. ודאדא בקברט ולטייר בציריך.
בשנת 1920 חזר לברלין, שם הקים בשנת 1923 בית ספר לאמנויות משלו, נובמברגרופ. הוצעה לו משרת הוראה בבאוהאוס בדסאו, אך הוא סירב. בגלל הרקע היהודי שלו הוא היה מנוע מלהציג את עבודותיו בגרמניה, וכך בשנת 1933 עבר לפלמה, מיורקה ואחר כך עבר ללונדון, שם הקים בית ספר נוסף עם בתו מריאן.
הוא נפטר בלונדון.
סגל היה בתחילה צייר, ועבודתו המוקדמת הושפעה מאוד מאימפרסיוניזם ונאו-אימפרסיוניזם.
בסביבות 1910 החל לצייר בסגנון אקספרסיוניזם ודאדיזם, ובסביבות 1916 מצא את הסגנון המודרני שלו.
בנוסף לציור, הוא ייצר גם חיתוכי עץ משנת 1910, שרבים מהם היו אנטי מלחמתיים.
סגל היה גם מחברם של ספרים, מאמרים רבים, ולעיתים קרובות העביר הרצאות.
בנו היה האדריכל ולטר סגל.
גלריה

טבע דומם עם ספר
הגשר
אליהו
פסי רכבת
מראה מהחלון
מלכת שבא
אסקונה
החולבת
הערות שוליים

↑  Segal - The International Dada Archive - The University of Iowa, sdrc.lib.uiowa.edu
↑  Arthur Segal, web.archive.org, ‏2007-12-24
↑  Imogen Wiltshire: Painting as Psychotherapy: Arthur Segal’s Painting School for Professionals and Non-Professionals (1937–1944). University of Birmingham, 2013, web.archive.org, ‏2017-05-17
| --- | --- |
בקרת זהויות :  NLI: 987007299412405171  BnF: cb149722509 (data)  GND: 118816691  ISNI: 0000 0000 6629 3265  LCCN: n50005644  NTA: 089918843  RKD: 71773  SELIBR: 400253  SIKART: 4026504  SNAC: w68s5gd9  SUDOC: 029909872  ULAN: 500028300  VcBA: 495/134776  VIAF: 2508087   WorldCat (עם VIAF): 2508087
מסיבת ליל כל הקדושים הלא כל כך מפחידה של מיקי

| --- | --- |

לוגו המסיבה
 מידע כללי
 סוג:  מסיבה 
 מדינה:  ארצות הברית 
 מיקום:  ממלכת הקסם 
 
מסיבת ליל כל הקדושים הלא כל כך מפחידה של מיקי (באנגלית: Mickey's Not-So-Scary Halloween Party; בראשי תיבות: MNSSHP) היא אירוע שנתי שחל בליל כל הקדושים ומתקיים מדי שנה בחודשי אוגוסט, ספטמבר ואוקטובר בפארק השעשועים של ממלכת הקסם של אתר הנופש בדיסניוורלד, שבאגם בואנה ויסטה, פלורידה. האירוע חל גם ליד אורלנדו ובאתר הנופש דיסנילנד פריז מחוץ לפריז, צרפת. האירוע החל כתגובה ל-Halloween Horror Nights. (אנ') האירוע של דיסני תואר כ"מספק אווירה משפחתית מסורתית" ואילו של יוניברסל תואר כאירוע "ממוקד ומפחיד".
באירוע נהוג כי המשתתפים באים כשהם מחופשים בתחפושת של ליל כל הקדושים. האירוע מתחיל בשעה 19:00, אך אורחים עם כרטיס מיוחד יכולים להיכנס לממלכת הקסם החל מהשעה 16:00.
דיסנילנד פריז

מסיבת ליל כל הקדושים הלא כל כך מפחידה של מיקי התקיימה לראשונה מחוץ לארצות הברית בשנת 2008. באוקטובר 2008, אירחה דיסנילנד פריז את "מסיבת ליל כל הקדושים הלא כל כך מפחידה של מיקי" (שתורגמה בצרפתית כ-"Pas-Si-Trouille of Adventureland"). במסגרת המסיבה, נוצרו מספר אטרקציות ומופעים שונים הקשורים לליל כל הקדושים.
ראו גם

מסיבת ליל כל הקדושים של מיקי
הערות שוליים

↑  Mickey's Not-So-Scary Halloween Party, Walt Disney World (באנגלית)
יחסי הודו – הממלכה המאוחדת

| יחסי הודו – הממלכה המאוחדת |
| --- | --- |
הודו: הממלכה המאוחדת


הודו: הממלכה המאוחדת
שטח (בקילומטר רבוע)
3,287,263: 243,610
אוכלוסייה
1,457,439,455: 69,346,152
תמ"ג (במיליוני דולרים)
3,549,919: 3,340,032
תמ"ג לנפש (בדולרים)
2,436: 48,165
משטר
רפובליקה פדרלית: מונרכיה חוקתית

יחסי הודו–הממלכה המאוחדת הם יחסי החוץ שבין הרפובליקה של הודו לבין הממלכה המאוחדת של בריטניה הגדולה וצפון אירלנד. הודו מיוצגת בממלכה המאוחדת על ידי נציבות גבוהה בלונדון ועל ידי קונסוליות כלליות בברמינגהאם ובאדינבורו. מאידך, הממלכה המאוחדת מחזיקה נציבת גבוהה בניו דלהי ומשנה לנציבות הגבוהה בערים מומבאי, צ'נאי, בנגלור, היידראבאד וקולקטה. שתי המדינות הן חברות מלאות בחבר העמים הבריטי. הממלכה המאוחדת שלטה בהודו במשך תשעה עשורים עד אשר הודו זכתה בעצמאותה ב-1947.
בממלכה המאוחדת קיימת אוכלוסייה הודית אתנית המוערכת בכ-1.4 מיליון תושבים. בשנת 2010, ראש ממשלת הממלכה המאוחדת לשעבר, דייוויד קמרון, תיאר את יחסי הודו-הממלכה המאוחדת כ"היחסים המיוחדים חדשים".
היסטוריה > חברת הודו המזרחית הבריטית (1600–1857)

מגעי המסחר בין בית טיודור והאימפריה המונגולית בהודו התקיימו בשנת 1600, כאשר אליזבת הראשונה העניקה לחברת הודו המזרחית הבריטית צ'רטר מלכותי במטרה לתת זכויות מסחר מועדפות בהודו. לאחר נפילת האימפריה המונגולית בהודו בשנת 1707, הודו נהייתה לאחת ממדינות הייצור הגדולות בעולם בתחילת המאה ה-18 (אשר היוותה 22.6% מהתמ"ג העולמי). לאחר עזיבת הבריטים, תמ"ג המדינה ירד באופן ניכר ועמד על 4% מהתמ"ג העולמי. במהלך המאה ה-18, חברת הודו המזרחית הבריטית השיגה השפעה גדולה בהודו. קרב פלסי ב-1757 הביא לכיבושה של בנגל, בעוד שבשנת 1857, בעקבות מספר חוזים ומלחמות עם הממלכות ההודיות, רוב תת-היבשת ההודית הייתה בשליטת החברה. בעקבות המרד ההודי ב-1857, בו התמרדו חיילים הודים כנגד הקצינים הבריטים, נמכרה החברה שנה לאחר מכן. נכסיה של חברת הודו המזרחית הבריטית היו כה עצומים, עד שהממשלה הבריטית החליטה לפלוש לשטחי המדינה. הודו שימשה בסיס עיקרי להתפשטותה של האימפריה הבריטית ברחבי אסיה והיא נחשבת למושבה החשובה ביותר של האימפריה הבריטית.
היסטוריה > הראג' הבריטי (1858–1947)

ב-1858, ממשלת בריטניה השתלטה על השטחים ועל הסדרי האמנה של חברת הודו המזרחית הבריטית לשעבר. בשנת 1876, האזור, שכלל את הודו המודרנית, פקיסטן ובנגלדש, הפך ל"אימפריה ההודית" או בכינויו "הראג' הבריטי", בשליטת המלכה ויקטוריה שהייתה קיסרית הודו הראשונה עד 1947. צבא הודו הבריטית סייע לבריטניה במלחמות רבות, בעיקר בשתי מלחמות העולם.
תנועת העצמאות ההודית צברה תאוצה בעקבות המרד ההודי בשנת 1857, האופוזיציה לשלטון הבריטי גדלה, הן באמצעות הפיכות אלימות והן באמצעות הפיכות לא אלימות שהובילו בסופו של דבר לעצמאותה של הודו בשנת 1947. החלוקה המדינית של הודו יצרה שתי ישויות חדשות מתוך הראג' הבריטי לשעבר – הודו ופקיסטן.
היסטוריה > דומיניון הודו (1947–1950)

הודו זכתה בעצמאותה בשנת 1947, יחד עם חלוקת הודו, שיצרה שתי ישויות חדשות: הודו ופקיסטן. באותה השנה, הודו הצטרפה לחבר העמים הבריטי. המלך ג'ורג' השישי, אשר כיהן כקיסר הודו עד 15 באוגוסט 1947, נטש את תוארו ב-22 ביוני 1948 (תוארו נזנח), ג'ורג' השישי שימש כראש המדינה הטקסי של הודו וכמלך הודו (בדומה לכך, שימש גם כמלך פקיסטן). בשנת 1950, הודו נהייתה רפובליקה וקשרה עם הכתר הבריטי נותק.
היסטוריה > הרפובליקה של הודו (1950 - עד היום)

לאחר שנהייתה רפובליקה, הודו החליטה להישאר בחבר העמים הבריטי, ומאז, הממלכה המאוחדת והודו מקיימים יחסים דיפלומטיים מלאים. הודו מהווה חברה מרכזית בארגון המדינות הבלתי-מזדהות. הודו נמנעה מלקחת צד במהלך המלחמה הקרה, זאת בניגוד לעמדתה של הממלכה המאוחדת כחברה מייסדת בנאט"ו ובעלת ברית מרכזית של ארצות הברית. היחסים המדיניים והדיפלומטיים בין שתי המדינות היו בדרך כלל לבביים אך חסרי עומק. ראש ממשלת הודו לשעבר, העריך את יחסי הממלכה המאוחדת-הודו, ואמר כי הממלכה המאוחדת הייתה המדינה השלישית בכוחה שלא ראויה לטיפוח.
יחסים כלכליים

הודו היא המשקיעה הזרה השלישית בגדולה בממלכה המאוחדת. בעוד שהממלכה המאוחדת היא שותפת הסחר ה-18 בגדולה בעולם של הודו והמשקיעה הזרה השלישית בגדולה בהודו (אחרי ארצות הברית ויפן). מספר רב של אמנות, מזכרי הבנה והסכמי סחר דו-צדדיים נועדו לחזק את הקשרים הכלכליים בין המדינות. בשנת 2005, נחנכה ועדת הכלכלה והמסחר המשותפת (JETCO) בניו דלהי, שמטרתה היא הגדלת ההשקעות הדו צדדיות של הממלכה המאוחדת והודו.
צמיחתם של חברות רב לאומיות הודיות תרמו רבות לעסקיה של הממלכה המאוחדת וכלכלתה. נכון לשנת 2014, שווי החברות ההודיות שבסיסן בממלכה המאוחדת היה 19 מיליארד פאונד. כמו כן, חברות אלה מעסיקות מעל 100,000 תושבים בממלכה המאוחדת. קבוצת טאטא מעסיקה 60,000 תושבים בממלכה המאוחדת. ממשלת הממלכה המאוחדת בחרה בהודו כאחת משותפיה המסחריים המשפיעים ביותר, משום שהיא מהווה את אחד מהמשקים המהירים ביותר בעולם. בשנת 2013, הקים קמרון משלחת מסחרית שכללה מעל 100 נציגים, תאגידים רב לאומיים, תאגידים בינוניים וקטנים ואוניברסיטאות להודו. בהשוואה למשלחת הסחר של 2010, הממלכה המאוחדת והודו ניהלו משא ומתן על מנת להכפיל את היקף הסחר עד 2015. בעקבות המשלחת המסחרית, סך יצוא הסחורות והשירותים הבריטיים להודו עלו ב-14% בחודשי ינואר-ספטמבר 2013. ב-6 עד 8 באוקטובר באותה השנה, ראש ממשלת הממלכה המאוחדת, תרזה מיי, ביקרה בהודו לצורך ביקור בילטראלי.
יחסים פוליטיים

הודו והממלכה המאוחדת מקיימות מגעים פוליטיים בעיקר באמצעות הארגונים הרב צדדיים, לרבות חבר העמים הבריטי, ארגון הסחר העולמי והבנק לפיתוח אסיה. שלושה נשיאים הודים ביקרו בממלכה המאוחדת: סרוופלי רדהקרישנן ביוני 1963, רמזוואמי ונקטרמן באוקטובר 1990 ופרטיבה פטיל בשנת 2009. המלכה אליזבת השנייה ביקרה בהודו בנובמבר 1963, אפריל 1990 ובאוקטובר 1997. כמו כן, ראש ממשלת הודו, מאנמוהאן סינג ביקר בממלכה המאוחדת בשנת 2006.
דייוויד קמרון היה מעורב באופן פעיל בשיפור היחסים שבין הודו לממלכה המאוחדת ובהגברת שיתופי הפעולה בתחום העסקים, הביטחון, האנרגיה, שינויי האקלים, החינוך, המחקר, הפוליטיים ועוד. קמרון ביקר בהודו ב-18 עד 20 בפברואר 2013 וב-14 בנובמבר 2013. בעקבות ביקורו, שר החוץ הבריטי לשעבר, ויליאם הייג ושר האוצר של הממלכה המאוחדת לשעבר, ג'ורג' אוסבורן ביקרו בהודו במסגרת ביקור בילטראלי ביולי 2014. במהלך ביקורם, הכריז אוסבורן כי יוקם פסל של גנדי בכיכר הפרלמנט של לונדון על מנת לציין את יום השנה ה-100 לחזרתו של גנדי להודו מדרום אפריקה. ב-14 במרץ 2015, אמר קמרון כי "מערכת היחסים שלנו עם הודו נשארו קרובים לאורך ההיסטוריה וממשיכים להתחזק באמצעות כבוד הדדי, שיתופי פעולה ומסחר", הוא הוסיף וציין כי הפסל "יחזק את הקשר הידידותי בין הדמוקרטיה העתיקה בעולם לבין הגדולה ביותר".
המיטב (אלבום של שרית חדד)

המיטב הוא אלבום האוסף השני של הזמרת-יוצרת הישראלית שרית חדד. האלבום כפול וכולל 40 שירים.
רקע וכתיבה

בשנת 2011 שרית חדד הוציאה את האלבום ה-20 שלה. שרית הייתה אמורה להוציא את האלבום ה-21 מתוכו הוציאה את הסינגלים "יפה יפה", "לינדה" ו-"כמה כמה". בסופו של דבר, האלבום ה-21 שלה נדחה ובמקומו יצא אלבום המיטב. הסינגלים לא נכנסו לאלבום המיטב וגם לא לאלבום ה-21.
לאלבום נכנס השיר "אינטליגנציה" שהיה אמור להיכנס לאלבום ה-20.
יוני זי

| --- | --- |
אין תמונה חופשית
 לידה:  4 בנובמבר 1991 (בן 33) קראון הייטס, ברוקלין, ניו יורק, ארצות הברית
 תקופת הפעילות:  מ-2007
 עיסוק:  זמר • כותב שירים • מלחין • מעבד • מפיק
 סוגה:  מוזיקה יהודית
 
יונתן זיגלבוים (נולד ב-4 בנובמבר 1991), המוכר בשם הבמה יוני זי, (באנגלית: Yoni Z) הוא זמר חרדי אמריקאי.
ביוגרפיה

זי נולד וגדל בקראון הייטס, ברוקלין ומתגורר כיום בסופרן (אנ'), ניו יורק. אביו וסבו מצד אמו היו שניהם חזנים. במאי 2022 נפצע קשה בתאונת אופנוע באיטליה.
בינואר 2025 התארס לאשלי עדן.
קריירה

באוקטובר 2015 הוציא את סינגל הבכורה שלו, "אודה".
ביולי 2018 פורסם אלבום הבכורה שלו, יוני Z. סינגל מתוך האלבום בשם "מה נעשה" פורסם חמישה חודשים לפני צאת האלבום והיה השיר המושמע ביותר ברדיו החרדי בשבוע יציאתו.
בנובמבר 2020 החל לשתף פעולה עם האחים בלומשטיין מתנועת "Thank You Hashem".
במאי 2022 פורסם אלבומו השני, אהבה.
ביצע מספר פעמים בפני צופי משחקי הכדורסל של קבוצות מיאמי היט וברוקלין נטס את המנון ארצות הברית.
ביקורת

זי קיבל לרוב ביקורות חיוביות ממבקר המוזיקה של האתר "כיכר השבת" נתנאל לייפר:
על אלבום הבכורה שלו, יוני Z, כתב לייפר כי ”יוני מציג קו מוקפד במיוחד מבחינת ההפקה המוזיקלית” וציין לטובה את השירים "הושענא", "UP!" ו-"הללוקה". עוד כתב כי ”יוני זי מסמל כיוון חדש במוזיקה החסידית שאני מקווה שאמנים רבים ילמדו ממנו וייקחו את המוזיקה למקומות מקצועיים ומוקפדים יותר.”
על אלבומו השני, אהבה, כתב לייפר כי ”למרות רמת הטקסטים הסתמית להחריד בחלק גדול מהשירים, רמת ההפקה הגבוהה והאנרגיה המשובחת של יוני מחפה על כך ויוצרת להיטי פופ כיפים לשמיעה והשמעה.” לייפר הוסיף כי ”ליוני קול גבוה במיוחד ובעל עוצמה רבה והאלבום הוורסטילי מציג את יכולותיו בסגנונות השונים, החל במוזיקה חסידית מרגשת וכלה בפופ סוער ומרקיד, אם כי בסופו של יום מדובר באלבום שיתאים יותר לחובבי הפופ ופחות לכאלו שמחפשים מוזיקה חסידית ישנה ואותנטית.”
הוקרה

בטור לסיכום שנת תשע"ח במוזיקה היהודית בחר נתנאל לייפר את יוני זי כתגלית השנה ואת הקליפ לשיר "מה נעשה" כקליפ השנה וכתב שההשקעה האדירה של יוני בקליפים ניכרת בצורה בולטת. הוא ציין גם את "תמשיך קדימה" ו-"!UP" כמרהיבים במיוחד וראויים לכבוד בפני עצמם והוסיף כי ”התואר מגיע ליוני זי על הסטנדרטים הגבוהים שהוא מציב לתעשייה שבסופו של דבר מעלים את הרמה של הקליפים במוזיקה החסידית כולה”.
שנה לאחר מכן, בטור לסיכום שנת תשע"ט בחר לייפר שוב בקליפ של יוני, "הושענא", כקליפ השנה. וכתב כי ”האסתטיות של ההפקה לצד השיר היפיפה מעניקים לו את המקום הראשון בקלות די רבה”.
דיסקוגרפיה > השתתפות באלבומים

הפרבי הגדול - פורסם בנובמבר 2019.
דיסקוגרפיה > סינגלים

אודה – לחן: יוני זי. הפקה מוזיקלית: יענקי קטינא. עיבוד: איאן פרייטור ודניאל קפלר. פורסם באוקטובר 2015.
דע מה – לחן: יוני זי, אלי קליין ואיצי ברי. עיבוד: אלי קליין ואיצי ברי. פורסם בינואר 2018.
מה נעשה – לחן: איצי וואלדנר. עיבוד: דניאל קפלר ואיאן פרייטור. פורסם בפברואר 2018.
!UP – לחן: איצי ברי ויוני זי. עיבוד: איצי ברי ואלי קליין. פורסם במאי 2018.
Home (בהשתתפות ניסים בלאק) – ביצוע במקור: יידל ורדיגר. לחן: קן ברג'ס. עיבוד: יוני זי, ישראל לאוב ויוסף בראון. פורסם בינואר 2019.
POWER – מילים ולחן: מרדכי ברזל ויוני זי. עיבוד: אייל מזיג. פורסם ביוני 2019.
לנצח – מילים: מירי ישראלי. לחן: איצי וואלדנר ויוני זי. עיבוד י: רביד קשתי. פורסם במרץ 2020.
Every Yids a Fire – לחן: האחים בלומשטיין. עיבוד והפקה מוזיקלית: שלומי זלצמן. פורסם בנובמבר 2020.
Nothing Can Stop You – לחן: האחים בלומשטיין. הפקה: יוני זי. פורסם במאי 2021.
CROWN – מילים ולחן: יוני זי. עיבוד: שלומי זלצמן. פורסם בנובמבר 2021.
בואי כלה – לחן: יוני זי. עיבוד: שלומי זלצמן. פורסם בינואר 2022.
HAPPY CHANUKAH – מילים, לחן והפקה מוזיקלית: יוני זי. פורסם בנובמבר 2022.
We Belong – מילים: חייל'ה נויהאוז. לחן: איצי וואלדנר. עיבוד והפקה מוזיקלית: דני גרוס. פורסם בינואר 2023.
PURIM – מילים ולחן: יוני זי, עיבוד: יוני זי וג'ייסאן גולד. פורסם בפברואר 2023.
הכל לטובה – מילים ולחן: יוני זי, עיבוד: יוני זי וג'ייסאן גולד. פורסם במאי 2023.
עננו – מילים ולחן: אלחנן אלחדד, עיבוד והפקה מוזיקלית: אייל ויאיר שריקי. פורסם בספטמבר 2023.
אבינו חי – מילים: יוני זי ואלחנן אלחדד. לחן: יוני זי. עיבוד והפקה מוזיקלית: יוני זי ושלומי זלצמן. פורסם במרץ 2024.
דיסקוגרפיה > השתתפות בסינגלים

אשירה (בהשתתפות דני פלגון) - לחן: דני פלגון. עיבוד מוזיקלי: שוע סורצ'ר. פורסם בינואר 2021.
הערות שוליים

↑  איציק אוחנה, ‏הזמר מארה"ב נפצע בתאונה באיטליה, באתר כיכר השבת, 29 במאי 2022
↑  יאיר טוקר, ‏הזמר יוני Z בקליפ בכורה: "אודה" • צפו, באתר כיכר השבת, 28 באוקטובר 2015
1 2  נתנאל לייפר, ‏יוני Z משחרר את אלבום הבכורה המפתיע, באתר כיכר השבת, 26 ביולי 2018
↑  כיכר השבת, ‏זה השיר הכי מושמע בשבוע האחרון ברדיו החרדי, באתר כיכר השבת, 19 בפברואר 2018
1 2  יאיר טוקר, ‏יוני Z חוזר בסינגל חדש וסוער: "כל יהודי אש", באתר כיכר השבת, 29 בנובמבר 2020
1 2  אלבום שני ליוני Z: "אהבה" - המחדש | כל החדשות והעדכונים, באתר המחדש, ‏21 במאי 2022
↑  יאיר טוקר, ‏יוני Z בביצוע מרהיב להמנון האמריקני • צפו, באתר כיכר השבת, 3 בדצמבר 2018
↑  נתנאל לייפר, ‏יוני Z בולט לטובה באלבום החדש: ביקורת, באתר כיכר השבת, 11 באוגוסט 2018
↑  נתנאל לייפר, ‏האם יוני Z חלק מ'ליגת העל' של הפופ היהודי?, באתר כיכר השבת, 2 ביוני 2022
↑  נתנאל לייפר, ‏וזמר השנה של שנת תשע"ח הוא... // נתנאל לייפר מסכם שנה, באתר כיכר השבת, 25 בספטמבר 2018
↑  נתנאל לייפר, ‏סיכום תשע"ט במוזיקה: נתנאל לייפר מסכם, באתר כיכר השבת, 29 בספטמבר 2019
↑  נתנאל לייפר, ‏יוני Z שוב מפתיע בקליפ מרהיב במיוחד •צפו, באתר כיכר השבת, 21 בספטמבר 2018
↑  נתנאל לייפר, ‏יוני Z בקליפ חדש ללהיט "תמשיך קדימה", באתר כיכר השבת, 7 באוגוסט 2018
↑  נתנאל לייפר, ‏המסיבה החב"דית שלא תרצו לפספס / ביקורת אלבום, באתר כיכר השבת, 2 בפברואר 2019
↑  יאיר טוקר, ‏הזמר יוני Z בקליפ בכורה: "אודה" • צפו, באתר כיכר השבת, 28 באוקטובר 2015
↑  יאיר טוקר, ‏הזמר יוני Z מארה"ב בסינגל חדש - "דע מה", באתר כיכר השבת, 21 בינואר 2018
↑  יאיר טוקר, ‏יוני Z בסינגל חדש מתוך אלבום הבכורה שלו, באתר כיכר השבת, 11 בפברואר 2018
↑  יאיר טוקר, ‏יוני Z בקליפ מרהיב ומושקע - "מה נעשה", באתר כיכר השבת, 23 בפברואר 2018
↑  נתנאל לייפר, ‏יוני Z בסינגל חדש ומקפיץ - "UP!", באתר כיכר השבת, 21 במאי 2018
↑  נתנאל לייפר, ‏יוני Z בקליפ אנימציה חדש ומושקע • צפו, באתר כיכר השבת, 16 ביוני 2018
↑  נתנאל לייפר, ‏יוני Z וניסים בלאק מחדשים את הלהיט • צפו, באתר כיכר השבת, 26 בינואר 2019
↑  נתנאל לייפר, ‏יוני Z בסינגל חדש סוחף: "POWER", באתר כיכר השבת, 22 ביוני 2019
↑  נתנאל לייפר, ‏יוני Z בסינגל חדש וקצבי: "לנצח", באתר כיכר השבת, 1 במרץ 2020
↑  יאיר טוקר, ‏יוני Z בקליפ חדש: "כל יהודי הוא אש", באתר כיכר השבת, 10 בינואר 2021
↑  יאיר טוקר, ‏יוני Z בסינגל חדש: שום דבר לא יעצור אותנו, באתר כיכר השבת, 30 במאי 2021
↑  יאיר טוקר, ‏יוני Z בסינגל חדש ליום הולדתו: "כתר", באתר כיכר השבת, 21 בנובמבר 2021
↑  יאיר טוקר, ‏צפו: יוני Z בקליפ מושקע ללהיט האחרון שלו, באתר כיכר השבת, 11 בדצמבר 2021
↑  יאיר טוקר, ‏יוני Z בסינגל קליפ חופות חדש: "בואי כלה", באתר כיכר השבת, 22 בינואר 2022
↑  יאיר טוקר, ‏יוני Z בסינגל חדש לכבוד חנוכה: "חנוכה שמח", באתר כיכר השבת, 11 בדצמבר 2022
↑  יאיר טוקר, ‏יוני Z בסינגל קליפ חדש: "אנחנו שייכים", באתר כיכר השבת, 15 בינואר 2023
↑  יאיר טוקר, ‏יוני Z בסינגל מקפיץ חדש: "פורים", באתר כיכר השבת, 27 בפברואר 2023
↑  יאיר טוקר, ‏יוני Z בסינגל הודיה חדש: "הכל לטובה", באתר כיכר השבת, 21 במאי 2023
↑  יאיר טוקר, ‏יוני Z בסינגל חדש מרגש: "עננו", באתר כיכר השבת, 10 בספטמבר 2023
↑  יאיר טוקר, ‏יוני Z בסינגל קצבי חדש: "אבינו חי", באתר כיכר השבת, 14 במרץ 2024
↑  יאיר טוקר, ‏דני פלגון מארח את יוני Z לדואט: "אשירה", באתר כיכר השבת, 17 בינואר 2021
| --- | --- |
בקרת זהויות :  MusicBrainz: 8b2b465a-7c69-4279-bdaf-50e26fc1fe3e
טאבו (מחזמר)

| --- | --- |
 מילות השירים:  בוי ג'ורג' 
 מוזיקה:  בוי ג'ורג' 
 www.t101.com/sites/taboo
 
טאבו הוא מחזמר המבוסס על ספר מאת מרק דייוויס (שוכתב לקראת ההפקה בברודוויי על ידי צ'ארלס בוש), שירים של בוי ג'ורג' ומוזיקה של ג'ורג וקוואן פרוסט.
העלילה מתרחשת במחסן תעשייתי נטוש, שארח פעם את מועדון הריקודים הפופולרי ביותר בלונדון, טאבו. המחזה עוסק בסצנת המוזיקה הנאו-רומנטית של תחילת שנות ה-80, שמייצגיו: בוי ג'ורג', שביחד עם להקת מועדון תרבות זכה להצלחה רבה ומספר להיטים, בהם Karma Chameleon ו-Do You Really Want to Hurt Me; האמן ליי בורי, ידידו של בוי ג'ורג', מרילין, והמארח סטיב סטריינג' מלהקת ויסאג'.
הופעת הבכורה של המחזמר התקיימה ב-29 בינואר 2002, בתיאטרון Venue החדש בווסט אנד של לונדון.
הקומיקאית האמריקאית רוזי אודונל התאהבה במחזה והחליטה לממן את ההפקה בברודוויי. לאחר 16 הופעות מקדימות המחזמר נפתח רשמית בתיאטרון פלימות'. הוא ירד לאחר 100 הופעות, וזכה לביקורות שליליות בעיקר. הצוות כלל את בוי ג'ורג' (שקיבל קרדיט תחת שמו המקורי, ג'ורג או-דוד), יואן מורטון, ראול אספרצה, שרה יוריארט ברי וג'פרי קרלסון, והבמאי כריסטופר רנשואו. אודונל, כך נטען, לא הצליחה להחזיר השקעה של 10 מיליון דולר בפרויקט.
שירים - הפקה בריטית מקורית

Ode To Attention Seekers (Philip Sallon and ensemble)
Safe In The City (Billy)
Freak (Philip Sallon)
Stranger In This World (George)
Genocide Peroxide (Marilyn)
I'll Have You All (Leigh Bowery)
Love Is A Question Mark (Billy and Kim)
Shelter (Petal)
Pretty Lies (Kim and George)
Guttersnipe (George and Marilyn)
Talk Amongst Yourselves (Josie)
Do You Really Want To Hurt Me (George)
Touched By The Hand Of Cool (Leigh Bowery and ensemble)
Everything Taboo (Leigh Bowery and ensemble)
Petrified (Philip Sallon)
I See Through You (Billy)
Independent Woman (Josie, Kim and Philip Sallon)
Ich Bin Kunst (Leigh Bowery)
Out Of Fashion (Steve Strange, Marilyn, Billy, Philip Sallon)
Il Adore (Big Sue)
Pie In The Sky (George, Billy)
Bow Down Mister (George and ensemble)
Encore:
Karma Chameleon (ensemble)
שירים - ברודוויי

Freak/Ode to Attention Seekers
Stranger in This World
Safe in the City
Dress to Kill
Genocide Peroxide
I'll Have You All
Sexual Confusion
Pretty Lies
Guttersnipe
Love Is a Question Mark
Do You Really Want to Hurt Me?
Church of the Poison Mind/Karma Chameleon
Everything Taboo
Talk Amongst Yourselves
The Fame Game
I See Through You
Ich Bin Kunst
Petrified
Out of Fashion
Il Adore
Come on in From the Outside
דמויות - הפקה מקורית

בילי - הדמות המרכזית, בילי הוא צלם בתחילת דרכו. הוא בורח מהחיים המשעממים בברומלי ללונדון, כדי לחפש הצלחה. הוא פוגש שם את פיליפ סלון, המציג אותו בפני קים וג'ורג'. עד מהרה הוא מתאהב בקים, ונשרך אחרי ג'ורג', שהקריירה שלו נוסקת. הדמות אינה מבוססת על דמות אמיתית.
קים - מעצבת אופנת פאנק בתחילת דרכה החולקת דירה עם ג'ורג'. קים פרועה, אך נטולת בטיחון, וכמעט שאינה מסירה את האיפור שהיא לובשת. היא ברחה מהבית כשהייתה בת 15, אבל אמה הייתה שיכורה מכדי לטרוח לחפש אחריה. הדמות אינה מבוססת על דמות אמיתית.
ג'ורג' - אמן, משורר, זמר וכותב שירים, ג'ורג או'דוד מוצג לפני ואחרי הצלחתו המקורית, בתפקיד משנה. הוא מחבב את בילי ונהנה מתשומת הלב שמעוררים ההופעה והמלבושים המיוחדים שלו. את הדמות הזו שיחק בתחילה יואן מורטון, שבוי ג'ורג' אמר עליו: "הוא יותר בוי ג'ורג' ממני."
ליי בורי - מעצב אופנה אוסטרלי ססגוני ואמן הופעות. הוא נהנה להציק לקים, והוא מוקף עדת מעריצים/עבדים פטפטנית, אליה מצטרף גם בילי.
פיליפ סלון - האיש השני שבילי פוגש בלונדון, והוא זה שמביא אותו אל קים וג'ורג', ופותח את המחזמר.
ג'וזי - אמו של בילי, אשר בהמשך הופכת ידידתה הקרובה של קים ושותפתה המקצועית. דמותה אינה מבוססת על דמות אמיתית.
מרילין - ילדת מועדונים, יריבתו של ג'ורג' תחילה, אך בהמשך חברתו הטובה ביותר.
ג'ייני - כתבת של הסאן הקשורה לג'ורג'.
סטיב סטריינג' - הדורמן במועדון הבליצ' ומנהיג להקת ויסאג', הזוכה להצלחה עם Fade to Grey. יריבו של ג'ורג'.
פטאל - טרנסוויסט ופוּשֶׁר מפחיד. לא משכנע בתור אישה, גבר אלים בחצאית. בהופעות המוקדמות פטאל הורג את בילי לקראת הסיום. מבוסס על דמות אמיתית מאוד.
ביג סו - העוזרת הראשית של ליי וחברה קרובה.
גרי/גורו דאזל - הבאונסר במועדון הבליץ שהופך חבר הרא קרישנה.
פרסים ומועמדויות

פרס טוני למוזיקה מקורית (מועמדות)
פרס טוני לשחקן הטוב ביותר במחזמר (מועמדות, מורטון)
פרס טוני לשחקן ראשי במחזמר (מועמדות, אספרצה)
פרס טוני לתלבושות (מועמדות)
פרס עולם התיאטרון (זוכה, מורטון)
פרסי אוף-ברודוויי נוספים